Diari Oficial de la Generalitat Valenciana


Sumari del DOGV 3233, del 30-04-1998 (1998/3292)

ORDRE de 27 d'abril de 1998, de la Conselleria d'Agricultura, Pesca i Alimentació, per la qual s'amplia, per a l'exercici de 1998, el termini de presentació de sol·licituds acollides a l'Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a les explotacions apícoles de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3233

Data del DOGV
:   30-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3292


Data del document
:   27-04-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 27 d'abril de 1998, de la Conselleria d'Agricultura, Pesca i Alimentació, per la qual s'amplia, per a l'exercici de 1998, el termini de presentació de sol·licituds acollides a l'Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a les explotacions apícoles de la Comunitat Valenciana. [1998/X3292]
  
En l'Ordre de 30 de març de 1998, de la Conselleria d'Agricultura, Pesca i Alimentació, es publiquen les línies pressupostàries i els imports globals màxims que financen, per a 1998, algunes subvencions gestionades per la Direcció General de Desenvolupament Rural i Producció Agrària (DOGV núm. 3.218, de 06.04.98).
  
En aquesta ordre es va incloure el 30 d'abril de 1998 com a límit de presentació de sol·licituds acollides a l'Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a les explotacions apícoles de la Comunitat Valenciana (DOGV núm. 2.726, d'11.04.96).
  
Les condicions climàtiques de les últimes setmanes, amb uns dies freds seguits de temperatures benignes, han provocat una explosió de l'activitat apícola en els abellars ubicats al llarg de tot el territori espanyol en què hi ha floracions. Està coincidint el període de sol·licitud d'ajudes amb el moment de l'any en què els ruscos requereixen major dedicació i temps de treball.
  
La Conselleria d'Agricultura, Pesca i Alimentació considera oportú ampliar el període de sol·licitud d'ajudes en vuit dies, de manera que els apicultors que es troben fora de la Comunitat Valenciana atenent els seus ruscos disposen del temps suficient per a sol·licitar les ajudes convocades.
  
Per això, vista la proposta del director general de Desenvolupament Rural i Producció Agrària, en l'exercici de les funcions que tinc atribuïdes,
  
ORDENE
  
Article únic
  
S'amplia fins el dia 9 de maig de 1998 la data límit de presentació de sol·licituds d'ajudes acollides a l'Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a explotacions apícoles de la Comunitat Valenciana.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 27 d'abril de 1998
  
La consellera d'Agricultura, Pesca i Alimentació,